recursal/SuperWikiNEXT-32B huggingface dataset:
Nicolaus Uwe Benneter anno 2010 Berolini
**Nicolaus Uwe Benneter** (natus 1 Martii 1947 Carolsruhae) vir publicus Germaniae et sodalis SPD est.

Iuventus et Munus
-----------------

Anno 1966 Benneter maturitatem adeptus Berolini studium iurisprudentiae coepit et anno 1971 probationem primam accepit. Referendarius factus anno 1974 secundam probationem adeptus est. Ab anno 1975 causidicus et ab anno 1985 etiam notarius laboravit.

Familia
-------

Benneter viduus est et filium habet.

Vita publica
------------

Benneter ab anno 1965 sodalis SPD est et anno 1977 praeses Iuvenum Socialistarum electus est. Sed cum nexus huius foederis cum SPD secare voluisset, eodem anno suadente Egonio Bahr e factione SPD exclusus est. Anno 1983 autem Gerhardus Schröder nitebatur, ut Benneter iterum ad factionem admitteretur. Ab anno 1999 legatus domus legatorum Berolini fuit, ab anno 2002 Dietae Foederalis Germaniae. Anno 2004/2005 secretarius generalis SPD fuit. Anno 2009 electionem perdidit neque iam legatus Dietae Foederalis est.

Nexus externi
-------------

* Curriculum vitae in pagina Dietae Foederalis Germaniae

Secretarii generales Socialis Democraticae Factionis Germaniae

|  |  |
| --- | --- |
|  |  |
| Franciscus Müntefering | Olaus Scholz | Nicolaus Uwe Benneter | Hubertus Heil | Andrea Nahles | Yasmin Fahimi | Catharina Barley | Hubertus Heil (iterum);| Lars Klingbeil |
|  |
Wikidata Campi Porcarii
Res apud Vicidata repertae:Campi Porcarii: insigneCampi Porcarii: insigne
*Civitas*: Italia  
*Locus*: 45°37′0″N 7°37′0″E  
*Numerus incolarum*: 391  
*Zona horaria*: UTC+1, UTC+2  
Situs interretialis  

**Gestio**

*Procuratio superior*: Vallis Augustana  

**Geographia**

*Superficies*: 68.43 chiliometrum quadratum  
*Territoria finitima*: Campi ad Prata, Cunia, Ad Fines Augustensium, Pons Buxeti, Vallis Pratensis, Vallis Clausa (municipium Italiae), Ixonia  

**Tabula aut despectus**

Campi Porcarii: situsCampi Porcarii: situs
Campi Porcarii
**Campi Porcarii** (deinde *Camporcarianum*) (hodie vulgo *Champorcher*; *Campo Laris*, a 1939 usque ad 1946) sunt vici ac municipia Italiae, circiter 400 incolarum, in Libera Regione Valle Augustana sita. Incolae *Camporcarienses* appellantur.

Insigne
-------

* Municipium Italiae*Municipium Italiae*

Fractiones
----------

Arbussey, Boussiney, Byron, Chardonney, Château, Collin, Coudreyt, Dogier, Dublanc, Garavet, Gontier, Grand-Mont-Blanc, Grand- Rosier, L’Ecreux, Loré, Mellier, Moulin, Outre l’éve, Parié, Perrier, Perruchon, Petit-Mont-Blanc, Petit-Rosier, Ronchas, Salleret, Sen-du-Gail, Vagly, Verana, Vignat, Vigneroisa.

Municipia finitima
------------------

* Campi ad Prata (hodie vulgo: *Champdepraz*),
* Cunia (seu Conia) (hodie vulgo: *Cogne*),
* Ad Fines Augustensium (seu Castrum Fenitii) (hodie vulgo *Fénis*),
* Ixonia (hodie vulgo *Issogne*),
* Pons Buxeti (hodie vulgo *Pontboset*),
* Vallis Pratensis (Italice: *Valprato Soana*) (TO),
* Vicus Canapicensium (Italice: *Vico Canavese*) (TO).

Nexus interni
-------------

* Vallis Augustana,
* Augusta Praetoria.

Nexus externi
-------------

* Situs Publicus **(Italiane)**


|  |  |
| --- | --- |
|  | **Vicimedia Communia** plura habent quae ad **Campod Porcarii** spectant. |

Pinacotheca
-----------

* Collocatio finium Municipii Camporum Porcarii in Libera Regione Vallis Augustanae.Collocatio finium Municipii Camporum Porcarii in Libera Regione Vallis Augustanae.

Notae
-----

1. ↑  *DIZIONARIO GEOGRAFICO* - Di GOFFREDO CASALIS, Vol IV, Torino 1840
Wikidata Nicolaus Todorov (politicus Bulgariae)
Res apud Vicidata repertae:Nicolaus Todorov (politicus Bulgariae): imagoNicolaus Todorov (politicus Bulgariae): imago
*Nativitas*: 21 Iunii 1921; Odessus  
*Obitus*: 27 Augusti 2003; Serdica  
*Patria*: Bulgaria  

**Officium**

*Officium*: member of the Bulgarian National Assembly, Member of the Athens Academy, Chairperson of the National Assembly of Bulgaria, President of Bulgaria  
*Munus*: legatus, politicus, Rerum gestarum scriptor  
*Patronus*: Universitas Serdicensis, Universitas Athenarum
**Consociatio**

*Factio*: Politicus nullius factionis  

**Familia**

*Proles*: Maria Todorova  

**Memoria**

*Laurae*: Order of Stara Planina  

**Nicolaus Theodori f. Todorov** (Bulgarice *Николай Тодоров Тодоров*, natus die 6 Iunii 1921 in oppido Odesso, mortuus die 27 Augusti 2003 Serdicae) fuit rerum politicarum peritus Bulgaricus.

Iuventus et munus
-----------------

Post scholam finitam Todorov, qui in tempore Bello Orbis Terrarum II propter sententias antifascisticas incarceratus erat, primo ad annum 1947 medicinae, deinde ad annum 1951 historiae studium in Universitate Serdicensi absolvit. Deinde praesertim historicus operam dedit: Institutum Studiorum Balcanicorum condidit et annis 1964 - 1988 eius praeses fuit. Sed annis 1978 - 1983 etiam legatus Bulgariae Athenis fuit, ut antea (annis 1972 - 1976) et ad UNESCO legatus missus erat.

Cursus honorum
--------------

Anno 1990 - 1991, postquam dictatura Communistica abolita est, legatus ad parlamentum Bulgariae erat atque, quod etiam praeses parlamentum tum erat, diebus 17 Iulii ad usque 1 Augusti pro tempore Praeses Bulgariae.

Familia
-------

Maritus erat atque tres liberos habuit, inter eas Maria Todorova, quae ut pater rebus gestis operam dat.

Bibliographia
-------------

* "Nikolai Todorov: Bulgarian statesman who mixed good humour with an unshakeable faith in Marxism and the State" in *The Times* (2 Octobris 2003)

Nexus externi
-------------

* Biographia apud www.encyclopedia.com (lingua Anglica composita)
* Index operum apud hathitrust.org
* Biographia apud Balkan Academic News[*nexus deficit*]

Praesides Bulgariae

|  |  |
| --- | --- |
|  |  |
| Basilius Kolarov 1946 • Minčo Nejčev 1947 • Georgius Damjanov 1950 • Demetrius Ganev 1958 • Georgius Trajkov 1964 • Theodorus Živkov 1971 • Petrus Mladenov 1989 • Stanislaus Todorov 1990 • Nicolaus Todorov 1990 • Želju Želev 1990 • Petrus Stojanov 1997 • Georgius Părvanov 2002 • Rosen Plevneliev 2012 • Rumen Radev 2017
Васил Коларов • Минчо Нейчев • Георги Дамянов • Димитър Ганев • Георги Трайков • Тодор Живков • Петър Младенов • Станко Тодоров • Николай Тодоров • Желю Желев • Петър Стоянов • Георги Първанов • Росен Плевнелиев • Румен Радев
*Opus geopoliticum • Porta Unionis Europaeae • Duces civitatum Europaearum hodiernarum • Index regum praesidumque Bulgariae**Capsae cognatae:* Duces civitatum Unionis Europaeae • Primi ministri Bulgariae |
|  |
Pastor Casachicus cum equo et canibus pastoralibus.
Pastor ovium in Patagonia, Argentina
**Pastor** est custos animalium domesticorum, qui gregem puta ovium vel vaccarum vel caprarum vel anserum vel suum vel asinorum vel equorum custodit nonnumquam ope aliorum animalium sicut canum vel equorum. In Africa et Asia pastores etiam camelos servant et in Asia meridiana elephantes domesticos, in America meridionali lamas. Pastor ovium *opilio* nominatur, bovum *bubulcus*, armentorum *armentarius*, suum *subulcus*.

Aliae significationes
---------------------

Metaphorice in ecclesiis sacerdos etiam pastor appellatur et Biblia Deum ipsum pastorem hominum appellat, exempli gratia in praeclaro psalmo 23: "Dominus pascit me, et nihil mihi deerit: / in pascuis virentibus me collocavit".

Notae
-----

1. ↑  Sic in Nova Vulgata.

Nexus interni
-------------

* Pales
* Pedum

Nexus externi
-------------


|  |  |
| --- | --- |
|  | **Vicimedia Communia** plura habent quae ad **pastores** spectant. |
Gulielmus dux Normannorum in tapeta pictus.
Cometes Halleiensis die 14 Aprilis 1066 visus.
**Tapete Baiocense** est aulaea acupicta, 50 centimetra lata et 70 metra longa, quae, serie imaginum et commentationibus Latinis, eventus circa invasionem Normannorum et Pugnam Hastingensem anni 1066 enarrat. Fertur tapeta ab Odone Episcopo, fratre consanguineo Gulielmi Conquisitoris, anno 1077 fieri iussa, et ab acupictoribus in Anglia confecta esse. Hodie tapeta in museo urbis Baiocarum servatur, et simulacrum eiusdem, saeculo undevicensimo fabricata, Raedingae in urbe Anglica invenitur.

Imagines tapetae mortem Regis Haroldi II Anglorum, et cometem Halleiensem (quae 14 Aprilis 1066 paruit), ostendunt.

Notae
-----

1. ↑  Haec appellatio a Vicipaediano e lingua indigena in sermonem Latinum conversa est. Extra Vicipaediam huius locutionis testificatio vix inveniri potest.

Bibliographia
-------------

* Wilson, David Mackenzie. 1985. *The Bayeux Tapestry.* Londinii.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Tapete Baiocense** spectant. |
Vexillum papae Francisci
***Laudato si'***  (ita Italiane incipit, scilicet "Laudatus sis"), die 18 Iunii 2015 edita, est secunda papae Francisci epistula encyclica, cuius titulus iterum datus est *De communi domo colenda.* Haec encyclica de oecologia, de calefactione globali, et de paupertate tractat. Titulus e textu hymni Francisci Assisiensis sumitur qui "Laudes Creaturarum" appellatur.

Recensio imperfecta Italianorum huius epistulae verborum a *L'Espresso* hebdomadario Italico die 15 Iunii 2015 divulgata est, invito auctore.

Epistulae argumentum
--------------------

Franciscus orbem terrarum appellat domum communem». Exinde patet epistulae argumentum, quod per quinque capita explicatur: orbis terrarum est omnibus hominibus domus, de qua omnes, tamquam eiusdem magnae familiae participes, solliciti sint oportet; vel quo pacto genus humanum poterit sibi et posteris servare domum communem, magno discrimine laborantem. Licet epistula non Latine, sed Italiane scripta sit, praebetur infra titulus uniuscuiusque capitis Latine:

* Caput I: De hodierno domus nostrae statu
* Caput II: Creationis Evangelium
* Caput III: Humana oecologici discriminis ac calefactionis globalis radix
* Caput IV: Integra oecologia
* Caput V: Quaedam disponenda et agenda
* Caput VI: Educatio et spiritalitas oecologica

Bibliographia
-------------

* Stephanie Kirchgaessner, John Hooper, "Pope Francis warns of destruction of Earth's ecosystem in leaked encyclical" in *The Guardian* (16 Iunii 2015)
* Sandro Magister, "Papa Francesco, in esclusiva l'enciclica sull'ambiente 'Laudato si', mi' Signore'" in *L'Espresso* (15 Iunii 2015)
	+ Versio Italiana imperfecta epistulae encyclicae a *L'Espresso* die 15 Iunii 2015 divulgata

Nexus externi
-------------

* Versio Latina
* Versiones variis linguis scriptae
* De Laudato si' apud *Catholic News Agency*
* De Laudato si' apud kath.net
Wikidata Laumellum
Res apud Vicidata repertae:
*Civitas*: Italia  
*Locus*: 45°7′19″N 8°47′50″E  
*Numerus incolarum*: 2 177  
*Zona horaria*: UTC+1, UTC+2  
Situs interretialis  

**Gestio**

*Procuratio superior*: Provincia Papiensis  

**Geographia**

*Superficies*: 22.36 chiliometrum quadratum  
*Territoria finitima*: Ferraria ad Alboneam, Ametum, Octabianum, Fanum Sancti Georgii Laumellinorum, Velitium, Villa Biscotia, Galliabula, Semiana  

**Tabula aut despectus**

Laumellum: situsLaumellum: situs
Reliquia basilicae Sanctae Mariae Maioris
**Laumellum** (-i, *n.*) (Italiane: *Lomello*) est oppidum Italiae, circiter 2 300 incolarum, in Regione Langobardia, in Provincia Papiensi ac in Laumellina situm. Incolae *Laumellenses* appellantur.

Insigne
-------

* Municipium Italiae*Municipium Italiae*

Historia
--------

Laumellum fuit magnum forum Romanum, fortasse habitatum ante tempora Romana.

Municipia finitima
------------------

* Octabianum (Italiane: Ottobiano),

et cetera.

Nexus interni
-------------

* Langobardia,
* Provincia Papiensis,
* Laumellina,
* Papia,
* Via Francigena.

Nexus externi
-------------

* Situs Publicus **(Italiane)**


|  |  |
| --- | --- |
|  | **Vicimedia Communia** plura habent quae ad **Laumellum** spectant. |

Pinacotheca
-----------

* Collocatio finium Municipii in Provincia Papiensi.Collocatio finium Municipii in Provincia Papiensi.
* Collocatio Agri Laumellini in Provincia Papiensi.Collocatio Agri Laumellini in Provincia Papiensi.

Notae
-----

1. ↑  *DIZIONARIO GEOGRAFICO* - Di GOFFREDO CASALIS, Voll. V.V. Torino 1833-1854
Wikidata Arthurus Ashkin
Res apud Vicidata repertae:Arthurus Ashkin: imagoArthurus Ashkin: imago
*Nativitas*: 2 Septembris 1922; Brooklynium  
*Obitus*: 21 Septembris 2020; Rumson  
*Patria*: Civitates Foederatae Americae  

**Officium**

*Munus*: physicus, researcher  
*Patronus*: Bell Labs, Lucent
**Memoria**

*Laurae*: Frederic Ives Medal, Harvey Prize, Quantum Electronics Award, Charles Hard Townes Award, National Inventors Hall of Fame, Fellow of the American Physical Society, Praemium Nobelianum physicae, Fellow of the Optical Society, IEEE Fellow, Joseph F. Keithley Award For Advances in Measurement Science  

**Arthurus Ashkin** (Brooklyni natus die 2 Septembris 1922; mortuus die 21 Septembris 2020) fuit physicus Americanus, qui ab anno 1952 ad annum 1992 laboratorio Bell servivit. Anno 1987 eruptionem scientificam fecit in technologia laserica, cum volsellam opticam inveniret inque usum verteret. 

Anno 2018 praemium Nobelianum physicae meruit invento suo, quo flocculi minimi sicut bacteria, cellulae, vel etiam atomi moveri possunt. Quae volsella optica est re vera radius lasericus, quo homines huius artis periti moleculas singulas inspicere et firmitatem DNA metiri possunt. Praemium Nobelianum aeque cum investigatorum pare, Gerardo Mourou et Donna Strickland divisum est.

Notae
-----

1. ↑  *The Nobel Prize in Physics 2018*.
*Vide etiam paginam discretivam:* Fanum Sancti Zenonis (discretiva)


Wikidata Fanum Sancti Zenonis ad Padum
Res apud Vicidata repertae:
*Civitas*: Italia  
*Locus*: 45°4′0″N 9°21′0″E  
*Numerus incolarum*: 583  
*Zona horaria*: UTC+1, UTC+2  
Situs interretialis  

**Gestio**

*Procuratio superior*: Provincia Papiensis  

**Geographia**

*Superficies*: 6.89 chiliometrum quadratum  
*Territoria finitima*: Arena, Spexa, Costa Sancti Zenonis, Ierbum  

**Tabula aut despectus**

Fanum Sancti Zenonis ad Padum: situsFanum Sancti Zenonis ad Padum: situs
Fanum Sancti Zenonis ad Padum
**Fanum Sancti Zenonis ad Padum** (Italiane: *San Zenone al Po*) est oppidum Italiae et municipium, in Regione Langobardia, in Provincia Papiensi ac in Agro Papiensi (specialiter in *Agro Papiensi Inferno*) situm.

Nexus interni
-------------

* Ager Papiensis
* Papia
* Municipium Italiae

Notae
-----

1. ↑  www.lombardiabeniculturali.it

Nexus externi
-------------

* Situs publicus **(Italiane)**


|  |  |
| --- | --- |
|  | **Vicimedia Communia** plura habent quae ad **Fanum Sancti Zenonis ad Padum** spectant. |

Pinacotheca
-----------

* Collocatio finium Municipii in Provincia Papiensi.Collocatio finium Municipii in Provincia Papiensi.
* Collocatio Agri Papiensis in Provincia Papiensi.Collocatio Agri Papiensis in Provincia Papiensi.
**Ioannes Ducas Angelus** (Graece Ἰωάννης Δούκας; natus circa annum 1126; mortuus post annum 1195), titulo **Sebastocrator** dignatus, fuit nobilis Byzantinus e familia Angelorum. Fuit filius Constantini Angeli ducis classis quem e Theodora Comnena genuit. Nomen "Ducas" ex avia imperatrice Irene Ducaena derivavit.

Ioannes Ducas Angelus bis uxores duxisse censetur, sed nomina earum nesciuntur. Filios genuit Isaacium Comnenum Ducam (qui filiam Alexii Branae in matrimonium duxit), Alexium, Theodorum (Epiri despotam secundum), Constantinum (Acarnaniae despotam) et Manuelem. Ex amasia quadam, nomine hodie ignota, genuit Michaelem (Epiri despotam primum). Tres filias genuit, sed quo matrimonio non liquet, quarum una ("Anna" a quibusdam appellata, sed incerte) Maio II comiti Cephaloniae nupsit.

Fontes
------

* Nicetas Choniates, *Historia* pp. 180-189, 343-345, 369, 374, 385, 429-430, 458-459, 529 van Dieten

Bibliographia
-------------

* D. I. Polemis, *The Doukai*. Londinii, 1968
* K. Varzos, *Η γενεαλογία των Κομνηνών* (2 voll. Thessalonicae, 1984 1A 1B 2) no. 90

Nexus interni
-------------

* Categoria:Comneni Ducae

Nexus externi
-------------

* "Ioannes Doukas Angelos" e *Medieval Lands* (situs a Carolo Cawley elaboratus apud FMG)
**Terminalia** erant festum Romanum, Termino deo dedicatum, quod 23 Februarii (a.d. VII Kal. Mart. qui erat dies anni Romuli ultimus) celebrabatur. 

A Numa Pompilio Terminalia condita esse dicuntur; vicini eo die iuxta terminum inter domos eorum iacentem fossam fecerunt et fruges et mel et vinum sacrificaverunt. Sacrificium publicum in via ad Laurentum celebrabatur, ubi Numa regnante finis territorii Romani fuisset.

Fontes
------

* Dionysii *Antiquitatum Romanarum* II 74
* Horatii *Epodes* II 59
* Varronis *De lingua Latina*, VI 13

Nexus externi
-------------

* De Terminalibus in *Dictionary of Greek and Roman Antiquities* **(Anglice)**

Feriae Romanae et ludi publici

Adonia • Agonalia • Ambarvalia • Amburbium • Argei • Armilustrium • Ludi Apollinares • Augustalia • Bacchanalia • Sacra Bonae Deae • Brumalia • Ludi Capitolini • Caprotinia • Caristia • Carmentalia • Cerealia • Compitalia • Consualia • Divalia • Eponalia • Equirria • Equus October • Faunalia • Februa • Feralia • Floralia • Fontinalia • Fordicidia • Furrinalia • Hilaria • Ieiunium Cereris • Iovis epulum • Larentalia • Feriae Latinae • Lemuralia • Liberalia • Lucaria • Lupercalia • Matronalia • Meditrinalia • Megalesia • Mercuralia • Navigium Isidis • Nemoralia • Neptunalia • Opalia • Opiconsivia • Parentalia • Parilia • Portumnalia • Poplifugia • Ludi Plebeii • Quinquatria • Quinquatrus minusculae • Quirinalia • Regifugium • Robigalia • Ludi Romani • Saturnalia • Sol invictus • Rosalia • Ludi Saeculares • Sementivae • Septimontium • Ludi Taurii • Terminalia • Tubilustrium • Veneralia • Sacra Veneris Genetricis • Vertumnalia • Vestalia • Vinalia • Vitulatio • Volturnalia • Vulcanalia
Wikidata Mamady Youla
Res apud Vicidata repertae:Mamady Youla: imagoMamady Youla: imago
*Nativitas*: 5 Novembris 1961; Conakry  
*Patria*: Guinea  

**Officium**

*Officium*: Prime Minister of Guinea  
*Munus*: politicus, oeconomus  

**Consociatio**

*Factio*: Politicus nullius factionis  

**Mamady Youla** (Forécariah aut Conakry in urbe anno 1961 natus) est negotiator Guineënsis et ab anno 2015 usque in 2018 primus minister patriae.

Alumnus est universitatis Abidjanensis atque Institutum Studiorum Vectigalium, Oeconomicorum, Argentariorum Massiliae in urbe. Octo annos apud argentaria centralis rei publicae Guineënsis operam dedit. Deinde societates mercatorias electricitatis et fodinarum direxit. Portum Conakriensem annis ab 1999 ad 2003 administravit. Eodem fere tempore consiliarius meruit iuxta ministros regiminis Guineënsis. Direxit ille primus mercatoriam societatem internationalem *Guinea Alumina Corporation* ab anno 2004 praesesque fuit camerae fodinarum Guineënsium ab anno 2012; quae munera usque in 2015 implevit. Hoc anno praeses Alpha Condé, comitiis rursus victor, eum ad officium primi ministri convocavit.

Notae
-----

1. ↑  "Choix du Premier Ministre : Pourquoi la préfecture de Forécariah est toujours à l’honneur !" (22 Maii 2018) apud *GuinéeLive*
2. ↑  *La Croix*

Bibliographia
-------------

* "Qui est Mamady Youla? Notre présentation du nouveau Premier ministre" in *Guinée matin* (26 Decembris 2015)
* "Mamady Youla, un économiste de 54 ans nommé premier ministre de la Guinée" in *La Croix* (27 Decembris 2015)

Primi ministri Guineae

|  |  |
| --- | --- |
|  |  |
| Ludovicus Lansana Beavogui 1972 • Diarra Traoré 1984 • *vacat* 1984–1996 • Sidya Touré 1996 • Lamine Sidimé 1999 • Franciscus Lonseny Fall 2004 • Cellou Dalein Diallo 2004 • Eugenius Camara 2007 • Lansana Kouyaté 2007 • Ahmed Tidiane Souaré 2008 • Kabiné Komara 2008 • Ioannes Maria Doré 2010 • Mahometus Said Fofana 2010 • Mamady Youla 2015 • Ibrahima Kassory Fofana 2018 • Bernardus Goumou 2022
*Opus geopoliticum • Gubernatores civitatum Africanarum hodiernarum**Capsae cognatae:* Praesides Guineae • Ministri rerum externarum Guineenses |
|  |
**Mamercus Aemilius Mamercinus** (quando natus, quando mortuus sit, nescimus) vir publicus Romanus saeculi quinti a.C.n. fuit.

Cursus honorum
--------------

Aemilius anno 446 a.C.n. quaestor fuit, anno 438 tribunus militum consulari potestate una cum Lucio Quinctio Cincinnato et Lucio Iulio Iullo erat. In horum magistratu Fidenae, colonia Romana, ad Lartem Tolumnium ac Veientes defecerunt, ut Titus Livius rettulit. Anno 437 primo dictator electus est et in Veientes et Fidenates milites duxit et eos vicit. Lucius Quinctius Cincinnatus, collega anni superioris eius magister equitum factus est. Senatus Aemilio triumphum decrevit. Anno 434 Aemilius iterum dictator electus est, cum Romani Bellum Etruriae vererentur. Magister equitum eius Aulus Postumius Tubertus erat. Sed nihil hostilis tum evenit. Aemilius tum impetravit, ut censurae magistratus post unum annum et sex menses finiretur. Anno 428 cum aliis in Fidenates iuvenes populationis accusatos cognovit. Anno 426 Aemilius dictator III Fidenas expugnavit.

Notae
-----

1. ↑  ab urbe condita IV 17,1
2. ↑  op. cit. IV 17-20
3. ↑  op. cit. IV 23
4. ↑  op. cit. IV 31-35
Wikidata Basilius Polenov
Res apud Vicidata repertae:Basilius Polenov: imagoBasilius Polenov: imago
*Nativitas*: 1 Iunii 1844; Petropolis  
*Obitus*: 18 Iulii 1927; Polenovo  
*Patria*: Imperium Russicum, Res publica Russica, Russica Sovietica Foederativa Socialistica Res Publica, Unio Sovietica  

**Officium**

*Officium*: court painter  
*Munus*: pictor  

**Familia**

*Genitores*: Dmitriy Vasilevich Polenov; Mariya Polenova  
*Familia*: House of Polenov
**Memoria**

*Laurae*: People's Painter of the RSFSR, Large gold medal of the Imperial Academy of Arts  
*Sepultura*: Regio Tulensis  

**Basilius Demetrii filius Polenov** (Russice: Василий Дмитриевич Поленов, tr. *Vasilij Dmitrievič Polenov*; 1844–1927) fuit pictor Russicus.

Biographia
----------

Basilius Polenov natus est 20 Maii anno 1844 Petropoli. Eius pater, Demetrius Polenov, erat historicus. 

Basilius educatus est in Academia Artium Petropolitana. Postea, annis 1872 – 1876, in Italia et Francia studebat. In Bello Russo-Turcico (annis 1877 – 1878) sicut pictor correspondens participavit. Ab anno 1878 fuit membrum Societatis exhibitionum artis mobilium (Russice: Товарищество передвижных художественных выставок, cuius participantes Передвижники, *Peredvižniki* vocantur). 

B. Polenov. *Cavaedium Moscuense*
Ab extremo decennio 188 Polenov ut plurimum topias creabat, quarum sunt, e.g. *Cavaedium Moscuense* («Московский дворик», anno 1878), *Hortus aviae* («Бабушкин сад», anno 1878), *Stagnum obductum* («Заросший пруд», anno 1879). Nonnullae eius picturae, e.g. *Christus et peccatrix* («Христос и грешница», annis 1886 – 1887), dedicatae sunt fabulis Euangelii.

Ab decennio 188 Basilius Polenov etiam picturae theatrali multo contribuit.

Annis 1882 – 1895 Polenov in Schola Picturae, Sculpturae et Architecturae Moscuensi docebat. Discipuli eius fuere Isaacus Levitan, Constantinus Korovin, Elias Ostrouchov, Abraham Archipov, Alexander Golovin, etc. Anno 1893 electus est membrum Academiae Artium Petropolitanae.

Basilius Polenov, anno 1926 titulo Artificis Popularis RSFSR affectus, mortuus est 18 Iulii anno 1927 in villa Borok (quae ab anno 1931 Polenovo dicitur) regionis Tulensis.

Notae
-----

1. ↑  Calendario Iuliano, scilicet 1 Iunii Gregoriano.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Basilium Polenov** spectant. |

|  |  |
| --- | --- |
|  | **Lexica biographica:**  • Большая российская энциклопедия • Encyclopædia Britannica • Deutsche Biographie |

* Pagina de Basilio Polenov *Encyclopaediae Sovieticae Magnae* editionis tertiae **(Russice)**
|  |  |
| --- | --- |
|  | **Cave: notitiae huius paginae nec praescriptiones nec consilia medica sunt.** |

**Arthritis rheumatoidea** manūs sinistri gravis
**Arthritis rheumatoidea** est morbus autoimmunologicus chronicus articulos imprimis invadens, qui inflammatione et calorem et tumorem et dolorem exhibent. Aliae quoque partes corporis ut cor opprimi possunt. Eventūs arthritidis rheumatoideae factores et interni (diathesis) et externi (e.g. pollutio naturae, nutritio detrimentosa) accusantur.

Symptomata et signa
-------------------

Aegroti ab arthritide rheumatoidea articulorum imprimis inflammatione implicantur, at plus quam 15% aegrotorum perturbationibus aliorum organorum, ut dermis, pulmonum, cordis, vasorum, sanguinis, renum, oculorum, iecoris, nervorum, medullae spinalis, ossuum, patiuntur. Saepe fatigatio, febris, anorexia et valetudo incommoda apparent.

Notae
-----

1. ↑  Guilherme L, Kalil J (Ian 2010). "Rheumatic fever and rheumatic heart disease: cellular mechanisms leading autoimmune reactivity and disease". *Journal of Clinical Immunology* **30** (1): 17-23

Nexus interni
-------------

* Articulus
* Febris
* Inflammatio
* Membrana synovialis
* Morbus autoimmunitatis
* Systema immunitatis

Nexus externi
-------------

* Collegium Rheumatologiae Americanum de arthriti rheumatoidea.
Wikidata Basilius Žukovskij
Res apud Vicidata repertae:Basilius Žukovskij: imagoBasilius Žukovskij: imagoBasilius Žukovskij: subscriptioBasilius Žukovskij: subscriptio
*Nativitas*: 29 Ianuarii 1783; Mishenskoye (Belevsky district)  
*Obitus*: 12 Aprilis 1852; Aquae Aurelianae  
*Patria*: Imperium Russicum  

**Officium**

*Munus*: linguista, poëta, Interpres, scriptor, criticus litterarum, magister  

**Familia**

*Genitores*: Q116875033;   
*Coniunx*: Elizabeth Reitern  
*Proles*: Alexandra Zhukovskaya, Paul von Joukovski  

**Memoria**

*Laurae*: Pour le Mérite for Sciences and Arts order, Ordinis Sanctae Annae classis prima, Order of Saint Anna, 2nd class, Ordo Aquilae Albae, Ordinis Sancti Stanislai classis prima, Order of St. Vladimir, 3rd class, Ordinis Sancti Vladimiri classis secunda, Order of the Iron Crown, Ordo Aquilae Rubrae, Civil Order of Saxony, Ordo Regia Guelforum, Friedrich Order, Order of the Zähringer Lion, Ordo Falconis Albi, Ordo Leonis Nederlandici, Ordo de Stella Polari, Ordo Danicus, Knight second class in brilliants of the Order of Saint Anne, Ordo Meriti gratia, Order of St. Vladimir, Order of Saint Stanislaus  
*Sepultura*: Sepulcretum Tichvinense  

**Basilius Andreae filius Žukovskij** (Russice Василий Андреевич Жуковский, tr. *Vasilij Andreevič Žukovskij*; dir 29 Ianuarii anno 1783 natus et die 12 Aprilis anno 1852 mortuus) fuit poeta, scriptor, interpres et criticus litterarius Russicus, unus e conditoribus romanticismi et inspiratus a sentimentalismo in arte poetica Russica, ab anno 1827 socius honorarius et ab anno 1841 academicus Academiae Scientiarum Petropolitanae.

Multi versus eius fuere traductiones operum poeticorum auctorum Europaeorum: Ioannis Wolfgangi Goethe, Friderici Schiller, Georgii Gordon Byron, Godefridi Augusti Bürger, Gualteri Scott, etc. Žukovskij etiam *Odysseam* Russice vertit.

Notae
-----

1. ↑  Basilius Žukovskij, filius spurius feudali Athanasii Bunin, nomen accepit e patrino, dein etiam de iure patre adoptivo suo Andrea Žukovskij.
2. ↑  Calendario Iuliano, scilicet 9 Februarii Gregoriano.
3. ↑  Calendario Iuliano, scilicet 24 Aprilis Gregoriano.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Basilium Žukovskij** spectant. |

* Pagina de Basilio Žukovskij *Encyclopaediae Sovieticae Magnae* editionis tertiae **(Russice)**
* Pagina de Basilio Žukovskij *Encyclopaediae Russicae Magnae* **(Russice)**
---

**Animalia** — Arthropoda

Classis : Insecta   
Ordo : Lepidoptera   
Rhopalocera   
Superfamilia : Papilionoidea   
Familia : Nymphalidae   
Subfamilia : **Charaxinae**   
Doherty, 1886  
   
Subdivisiones: Tribus\*Anaeini
* Charaxini
* Euxanthini
* Pallini
* Prothoini
* Preponini

**Charaxinae** sunt subfamilia papilionum familiae Nymphalidarum cui sunt circa quadringenti species, zonas tropicas plerumque habitantes, sed nonnullae in temperatas Americae Septentrionalis, Europae, Sinarum, et Australiae australis regiones extenduntur. Maiores variationes inter species fiunt. Exempli gratia, nonnulli sunt magnitudinis mediae et aurantia clara supra, sed cani maculosi infra. Hi colores sub alis folia mortua imitantur cum cessent, quia eorum ala clauduntur. Alis posterioribus sociorum huius subfamiliae margines serratae sunt, paucis exceptis.

Adulti, robustissimi, cito volitant, et multi liquida ex cadaveribus, stercore, fructibusque putridis bibere vehementer malunt, potius quam nectar ex floribus. Mares territoria constituunt, atque truncis, ramis, et etiam terrae insident. Ova sunt rotunda et glabra, plerumque apice aliquantulum concavo praedito.

Nonnulla genera huius subfamiliae (praecipue *Charaxes*, *Agrias*, et *Prepona*) sunt collectoribus papilionum gratissima.

Genera
------

**Tribus Charaxini** Guenée, 1865

* *Polyura*
* *Charaxes*

**Tribus Euxanthini** Rydon 1971. 

* *Euxanthe*

**Tribus Pallini** Rydon, 1971

* *Palla*

**Tribus Prothoini** Roepke, 1938

* *Prothoe*
* *Agatasa*

**Tribus Preponini** Rydon 1971.

* *Agrias*
* *Prepona*
* *Archaeoprepona*
* *Noreppa*
* *Anaeomorpha* (aliquando in Anaeinis)

**Tribus Anaeini**

* *Anaea*
* *Coenophlebia*
* *Consul*
* *Fountainea*
* *Hypna*
* *Memphis* (olim in Anaea positus)
* *Polygrapha*
* *Siderone*
* *Zaretis*

Notae
-----

1. 1 2 3 4  Daniels 2003:12.
2. 1 2  Rydon 1971.

Bibliographia
-------------

* Daniels, Jaret C. 2003. *Butterflies of the Carolinas.* Cantabrigiae Minnesotae: Adventure Publications, Inc. ISBN 1591930073.
* Rydon, A. H. B. 1971. The systematics of the Charaxidae (Lepidoptera: Nymphaloidea). *Entomologists Record* 83:219-233, 283-287, 310-316, 336-341, 384-388, 6 figurae, 4 laminae.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Charaxinas** spectant. |

* Index Nymphalidarum Americae Septentrionalis, www.nearctica.com
Wikidata Ram Nath Kovind
Res apud Vicidata repertae:Ram Nath Kovind: imagoRam Nath Kovind: imago
*Nativitas*: 1 Octobris 1945; Kanpur Dehat district  
*Patria*: India  

**Officium**

*Officium*: Member of Rajya Sabha, President of India, governor of Bihar  
*Munus*: politicus, Causidicus  

**Consociatio**

*Factio*: Bharatiya Janata Party  
*Religio*: Hinduismus
**Familia**

*Coniunx*: Savita Kovind  

**Memoria**

*Laurae*: Order of the Condor of the Andes  

**Ram Nath Kovind** seu litteris Devanagari राम नाथ कोविन्द *Rāma Nātha Kovinda* (prope Derapur natus die 1 Octobris 1945) est iuris consultus et politicus Indiae.

E gente textorum Kori (populi intangibilis) ortus, Ram Nath Kovind alumnus est collegii Dayanandi Anglovedici Kanpurensis ubi iuribus studuit. Advocatus Dellii in urbe ab anno 1971 atque apud curiam supremam ab anno 1980 usque in 1993 operam dedit. Insuper annis 1977 et 1978 consiliarius iuxta primum ministrum Morarji Desai fuit. Conscriptus consilio civitatum(en) anno 1994 usque in 2006 meruit pro nativa civitate sua Uttara Pradeśa. Anno 2015 gubernator civitatis Bihārae creatus est. Quod munus die 20 Iunii 2017 renuntiavit ut officium peteret superius. Die 17 Iulii eiusdem anni praeses patriae electus est.

Bibliographia
-------------

Inauguratio pontium civitatis Biharae die 12 Martii 2016. Videntur Narendra Modi primus minister (vexillum gerens) et Ram Nath Kovind gubernator Biharae (manibus compressis)
* "Inde : l’« intouchable » Ram Nath Kovind élu président" in *Le Monde* (20 Iulii 2017)
* "Who is Ram Nath Kovind, India's new President?" in *The Hindu* (19/20 Iulii 2017)

Praesides Indiae

|  |  |
| --- | --- |
|  |  |
| Rajendra Prasad 1950 • Sarvepalli Radhakrishnan 1962 • Zakir Hussain 1967 • V. V. Giri 1969 • Fakhruddin Ali Ahmed 1974 • Neelam Sanjiva Reddy 1977 • Zail Singh 1982 • R. Venkataraman 1987 • Shankar Dayal Sharma 1992 • K. R. Narayanan 1997 • A. P. J. Abdul Kalam 2002 • Pratibha Patil 2007 • Pranab Mukherjee 2012 • Ram Nath Kovind 2017 • Droupadi Murmu 2022
*Opus geopoliticum • Duces civitatum Asiaticarum hodiernarum**Capsae cognatae:* Primi ministri Indiae |
|  |
Wikidata Conradus Gulielmus de Rüger
Res apud Vicidata repertae:Conradus Gulielmus de Rüger: imagoConradus Gulielmus de Rüger: imago
*Nativitas*: 26 Octobris 1837; Dresda  
*Obitus*: 20 Februarii 1916; Dresda  

**Officium**

*Officium*: Demarchus  
*Munus*: politicus, iuris peritus, Causidicus  

**Conradus Gulielmus** (Theodisce: *Konrad Wilhelm von*) **de Rüger** die 26 Octobris 1837 Dresdae, mortuus die 20 Februarii 1916 eodem in loco) iudex et vir publicus Saxoniae erat.

Munus
-----

Postquam scholam absolvit, Rüger apud Almam Matrem Lipsiensem annis 1856 - 1859 iurisprudentiae studebat. Deinde causidicus operam dedit. Ab anno 1875 Dresdae iudex fuit. Deinde in ministerio iustitiae et delator publicus operam dedit.

Cursus honorum
--------------

Die 19 Iunii 1901 minister iustitiae Regni Saxoniae, die 11 Februarii 1902 minister aerarii nominatus est. Die 30 Aprilis 1906 praeses ministrorum Saxoniae factus est et die 1 Decembris 1910 ab hoc magistratu se recessit. Victor Alexander de Otto ei successit.

Nexus externi
-------------

* Biographia apud Wiki urbis Dresdae

Notae
-----

Praesides Ministrorum Saxoniae

|  |  |
| --- | --- |
|  | Insigne SaxoniaeInsigne Saxoniae |
| Annis 1806 - 1952
Bernhardus de Lindenau |Julius Traugott de Könneritz |Carolus Braun |Gustavus Friedrich Held |Ferdinandus de Zschinsky |Fridericus Ferdinandus de Beust |Ioannes Paulus de Falkenstein |Ricardus de Friesen |Alfredus de Fabrice |Carolus de Gerber |Julius Ioannes de Tümmel |Hinricus Rudolph Schurig |Carolus de Metzsch-Reichenbach |Conradus Gulielmus de Rüger |Victor Alexander de Otto |Maximilianus Clemens Lotharius de Hausen |Henricus Gustavus de Beck |Rudolphus Heinze |Ricardus Lipinski |Georgius Gradnauer |Gulielmus Buck |Ericus Zeigner |Rudolphus Heinze |Alfredus Fellisch |Maximilianus Heldt |Gulielmus Bünger |Gualtherius Schieck |Manfredus de Killinger |Martinus Mutschmann |Rudolphus Friedrichs |Maximilianus Seydewitz
Ab anno 1990
Curtius Biedenkopf |Georgius Milbradt |Stanislaus Tillich |Michael Kretschmer |
|  |
Wikidata Chard (Somersetensis)
Res apud Vicidata repertae:
*Civitas*: Britanniarum Regnum  
*Locus*: 50°52′22″N 2°57′31″W  
Situs interretialis  

**Gestio**

*Procuratio superior*: Chard Town  

**Coniunctiones urbium**

*Urbes gemellae*: Helmstadium  

**Chardum** vel **Cerda**, Anglice *Chard*, est oppidum Somersetensis comitatus in Anglia occidentali situm, ubi nundinae tenebantur ab anno circiter 1234, mercatus autem ab anno 1271. Chardi aevo nostro homines fere 13 000 habitant.

Ecclesia S. Mariae Virginis iam saeculo XI incepta, saeculo XIV aut maxima parte restructa aut e novo aedificata, saeculis XVII et XIX ornata est. Aula collegiorum (*Guildhall*) anno 1835 a Ricardo Carver(en) designata est.

Incolae notabiles
-----------------

*Fore Street* ("via principalis") oppidi Chardi
* Thomas Cogan, scriptor de regimine, hic anno circiter 1546 natus

Notae
-----

1. ↑  Latin place names
2. 1 2  Charles Trice Martin, *The record interpreter: a collection of abbreviations, Latin words and names*
3. ↑  Samantha Letters, "Gazetteer of Markets and Fairs in England and Wales to 1516[*nexus deficit*]"

Bibliographia
-------------

* "Chard" in John Collinson, *The History and Antiquities of the County of Somerset* (3 voll. Bathoniae, 1791) vol. 2 pp. 471-473
* "Chard (St. Mary)" in Samuel Lewis, ed. *A Topographical Dictionary of England* (7a ed. 1848. ~)
* "Chard" in Nikolaus Pevsner, *The Buildings of England: South and West Somerset* (Harmondsworth: Penguin, 1958) pp. 117-119

Nexus externi
-------------

|  |  |
| --- | --- |
|  | **Situs geographici et historici:** *Locus*: 50°52′22″N 2°57′31″W • *GeoNames* • *Vision of Britain* • *Open Domesday* |
Linea Andesitis Circulum Ignis Pacificum consequitur (tabula Anglice signata).
**Linea Andesitis** est geologica in pelvi Oceani Pacifici distinctio maximi momenti. Volcanica Mediae pelvis Pacificae saxa, ex basalte mafica composita, regionibus partim submersis continentalibus saxorum felsiciorum andesiticorum secundum eius margines separat. Linea zonas subductionis altasque fossas oceanicas circum pelvem Pacificam consequitur. Ea est superficialis liquefactionis intra supraque stratum crassum demergens expressio.

Linea Andesitis occidentales insularum ante Californiam marginem sequitur, et ad meridiem arcus Aleutiani, secundum marginem orientalem Paeninsulae Camchatkensis, Insularum Kuril, Iaponiae, Insularum Mariannae, Insularum Salomonis, et Insulae Septentrionalis Novae Zelandiae marginem transit. Dissimilitudo geologica ad boreorientem secundum occidentalem Andium montium continuorum marginem secundum litus Americae Australis ad Mexicum extendit, ad insulas Californiae obiectas rediens. Indonesia, Philippinae, Iaponia, Nova Guinea, et Nova Zelandia praeter lineam patent.

Intra occlusum Lineae Andesitis laqueum iacent plurimi alveorum altorum, summersorum montium igniferorum, et oceanicarum insularum volcanicarum quas omnino habet pelvis Pacifica. Hic, lavae basalticae ex rimis in cortice telluris leniter effluunt ad aedificandos ingentes montes igniferos tholiformes, quorum culmina erosa arcus, catenas, greges insularum constituunt. Praeter Lineam Andesitis, volcanismus est generis dirumpentis, et Circulus Ignis Pacificus, Linaeam Andesitis consequens, est principalis orbis terrarum cingulus volcanismi dirumpentis. Circulus Ignis ex nonnullis centies montibus igniferis vivis qui super diversas subductionis zonas sedent appellatur.

Nomen *Lineae Andesitis* existitit prius quam geologica tectonicae laminarum comprehensio. Verbum quidem primum anno 1912 a Patricio Marshall geologo Neozelandico adhibitum est, ad describendam distinctam conformationis vulcanismique marginem quae ab orientem Novae Zelandiae ad Vitios et ad septentriones insularum Vanuatu et Insularum Salomonis extenditur.

Bibliographia
-------------

* Watters, W. A. "Marshall, Patrick 1869–1950." In *Dictionary of New Zealand Biography.* Editio retractata 7 Aprilis 2006.
Domus Conradi Ferdinandi Meyer Kilchberg in vico Helvetico.
**Conradus Ferdinandus Meyer** (natus Turici die 11 Octobris 1825; mortuus Kilchberg in Horgensi districtu Helvetiae die 28 Novembris 1898) fuit poeta et scriptor Helveticus. Clarum nepotem habuit, Gulielmum Meyer-Lübke philologum. Sodalis fuit Societatis Florigerae ad Pegnesum.

Vita
----

Conradus Ferdinandus Meyer, 1887.
Conradus Ferdinandus Meyre fuit filius Fredinandi Meyer, historici politicique. Pueritiam partim in Helvetia francophona (Genavae, Lausannae) egit, ubi linguam Francogallicam callere necnon litteris Francogallicis studere coepit. Studens factus est Turici in ordine iuridico, cum numquam materia ista incenderetur.

Multos annos historicis studiis sese dedit: itaque scientiae historicae quae in scriptis eius abundant explicari possunt. Insuper plura itinera longa fecit, anno 1857 Lutetiam, anno 1858 Romam. Attamen itineribus his absolutis usque mortem in patria Helvetica restabat.

Opera
-----

Maturus homo scribere coepit. Prima opera »Zwanzig Balladen« (Stuttg. 1864) et »Romanzen und Bilder« (Leipz. 1871) publice negliguntur. Quo citius gloria crevit, cum edidisset poema »Huttens letzte Tage« (Leipz. 1871), coronam lyricam. Poemati idyllico-epico »Engelberg« (1872) secutae sunt novellae fabulae vigentes multicoloresque praetitulatae »Das Amulett« (1873); »Jürg Jenatsch, eine Bündnergeschichte« (1876); »Der Heilige« (1880: agitur de perfecta historia generis novi); mentio facienda est de his quoque: »Der Schuß von der Kanzel« (1878), »Gustav Adolfs Page« (1882), »Plautus im Nonnenkloster« (1882), »Die Leiden eines Knaben« (1883), »Die Hochzeit des Mönchs« (1884), »Die Richterin« (1885), »Die Versuchung des Pescara« (1887), »Angela Borgia« (1890). Quae historiae minores editae sunt in duobus tomis collectae sub titulo »Novellen«  (Leipz. 1885).

Gravitudo litteraria
--------------------

Quoad formam Meyer obiectivae artis optimus scriptor est. Numquam sese immiscet in personis literariis suis, nihil ipse confitetur, res autem per se efficere sinit. Optime non solum tempora narrat sed etiam homines in temporibus suis. Notissimi sunt protagonistae eius Thomas Becket (»Der Heilige«) sive Dante (»Hochzeit des Mönchs«). Inter recentiores auctores linguae Theodiscae energia plenissimus habebatur; quam energiam tradunt etiam opera poetica »Gedichte« (Leipz. 1882). In carminibus epicolyricis quoque multos scriptores superavit.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Conradum Ferdinandum Meyer** spectant. |

|  |  |
| --- | --- |
|  | **Lexica biographica:**  Treccani • Большая российская энциклопедия • Gran Enciclopèdia Catalana • Encyclopædia Britannica • Commentatio Theodisce, Francogallice, Italice apud *Lexicon historicum Helveticum* • Deutsche Biographie • Store norske leksikon |

* Nexus apud DDB
* Vicifontis scaturrigines
* Opera apud Zeno
* Hans Zeller: "Meyer, Conrad Ferdinand", apud: Historisches Lexikon der Schweiz (hic in interreti[*nexus deficit*]); vita eius
*Vide etiam paginam discretivam:* Equus (discretiva)



Equus ferus in petroglypho figuratus   
(Sikači Alian territorii Fortuniani)

---

**Animalia** — Chordata

Classis : Mammalia   
Ordo : Perissodactyla   
Familia : Equidae   
Genus : *Equus*   
Species : *E. ferus*   
   
Boddaert, 1785  

***Equus ferus*** est animal mammale exstinctum, de quo equus hodiernus domesticus (*Equus ferus caballus*) originem ducit. In epocha pleistocaeni in tundrosteppa frequentabat. Iam millenio secundo a.C.n. in Europa Occidentali vix inveniebatur, sed in Europa Orientali subspecies *Equi feri*, quae *Equus ferus ferus* (vel *Equus ferus gmelini*, vulgo *tarpan*) nuncupatur, etiam saeculo XIX occurrebat. *Equus ferus przewalskii*, saepe ut subspecies *Equi feri* descriptus, chromosomata 66 nec 64, ut *Equus caballus* et *Equus gmelini*, habet.

Nexus externi
-------------

|  |  |
| --- | --- |
|  | **Situs scientifici:**  • ITIS • NCBI • Biodiversity • Encyclopedia of Life • IUCN Red List • INPN France |

|  |  |
| --- | --- |
|  | Vide **"*Equum ferum*"** apud **Vicispecies**. |
"Romeo and Juliet: actus I scaena 5": apud Cappellettos Romeus Iuliettam primum cognoscit. Impressum post Gulielmum Miller anno 1789 factum
**Epulum apud Cappellettos celebratum** in omnibus fontibus describitur in quibus amores Romei et Iuliettae enarrantur; ibi enim Romeum Iuliettamque primum se vidisse et in amorem cecidisse confitetur. De hoc epulo, in quo paullo post diem nativitatis Christi celebrantes modo Italiano figuras suas dissimulabant, legendum est enim in libello *Historia novellamente ritrovata di due nobili amanti* anno fere 1530 divulgato, auctore Ludovico da Porto (*carnevale .. in casa messer Antonio Cappelletti*). 

Retractatur, auctore Matthaeo Bandello, in collectaneo *Novelle* anno 1554 edito (titulo fabulae "*La sfortunata morte di due infelicissimi amanti, che l'uno di veleno, e l'altro di dolore morirono*"); rursus versione Francogallica Petri Boaistuau in collectaneo *Histoires tragiques* anno 1559 divulgato (titulo fabulae "*Histoire ... de deux amants, dont l'un mourut de venin, l'autre de tristesse*"); rursus versione Anglica Gulielmi Painter quam anno 1567 scripsit, titulo *The Goodly Hystory of the True and Constant Love between Rhomeo and Julietta*; etiam in carmine Arthuri Brooke titulo *The Tragicall Historye of Romeus and Iuliet*, anno 1562 divulgato; denuo in ludo scaenico Gulielmi Shakesperii *Romeo and Juliet* (act. 1 sc. 5) anno fere 1592 docto primumque anno 1597 edito.

Nexus externi
-------------

* Textus Ludovici da Porto (vide pp. 21-23)
* Textus Matthaei Bandello (vide pp. 82-85)
* Versio P. Boaistuau (vide f. 37v ff.)
* Versio G. Painter (vide p. 93 ff.)
* Versio A. Brooke (vide p. 1 ff.)
* Versio A. Brooke cum subsidiis
* Ludus scaenicus Shakesperianus apud gutenberg.org **(Anglice)**
* Ludus scaenicus Shakesperianus apud MIT **(Anglice)**

  

 De hac re nexus intervici usque adhuc absunt. Adde, si reppereris.
*Vide etiam paginam discretivam:* Collegium (discretiva)

**Collegium** vel **corporatio** in re iuridica est societas quae etiam persona (entitas legitima) a personis realibus in societate participantibus distinguitur. Olim, syndicus vel actor dicebatur qui pro collegio agebat, et idem hodie saepe dicitur rector, praeses, aut consul (princeps magistratus exsecutivus). 

Collegii status beneficium est separatio legitima perfecta inter collegii iura et civium participantum iura. Ergo, exempli gratia, si collegium cadit, cives collegio participantes solas pecunias collegio collocatas amittunt, nec omnes suas pecunias.

Quamquam per leges Romanas antiquas tres aut plures homines collegium formare possunt, collegii forma multum a legibus civitatum pendet. Plurima collegia hodierna sunt societates anonymae, quae sortes propter contributa argentaria dant. Quapropter plurimis in civitatibus duae collegii formae distinguuntur: privata et publica, secundum modum per quem collegiorum sortes vendere possunt. Si sortes in foro publice vendere possunt, collegium dicitur publicum; privatum autem dicitur collegium quod suae sortes publice vendere non sinit.

Quia mos est vectigalia sola super quaestum imputare, saepe duae aliae collegiorum formae etiam distinguuntur: lucrativa et non lucrativa. Collegii plurimi sunt societates lucrativae, cuius propositum primum est divitias creare. Alia collegia cuius propositum non est oeconomicum dicuntur non lucrativa.

Multa collegia sunt tam magna per totum orbem extensa ut internationalia vel globalia dicuntur.

Societates lucrativae
---------------------

* Domus editoria
* Index societatum aeronauticarum
* Negotium
* Societas acroamatica
* Societas anonyma
* Societas argentaria
* Societas autocinetica
* Societas auxiliaria
* Societas diurnaria
* Societas pharmaceutica
* Societas propolaris
* Societas telephonica
* Societas vecturalis

Societates non lucrativae
-------------------------

* Civitas
* Collegium opificum
* Consociatio Nationum
* Societas Civitatum
* Societas Iesuita
* Societas cooperativa
* Societas Croenertiana
* Societas Pro Futuro Austriae
* Societas scientifica
* Universitas

Nexus interni
-------------

* Forum
* Lex Petrina
* Lucrum
* Mercatura
* Merx
* Persona iuridica
* Societas
* Societas Europaea
* Societates Indiae orientalis

Notae
-----

1. ↑  Davidis Morgan et Patricii Oeni *Neo-Latin Lexicon* (2018).
2. ↑   *Encyclopaedia Britannica.*
3. ↑  Anglice *joint stock company,* ex Langenscheidt *Taschenwörterbuch Latein.*

Societas humana

Calendarium · Ecclesia · Homines clari · Linguae mundi · Ludus · Ludus athleticus · Mythologia · Nationes mundi · Nuntia · Religio · Res militaris · Collegia · Universitates
**Collegium Butyri et Ovorum Sicaginiense** (Anglice *Chicago Butter and Egg Board*), anno 1898 conditum, fuit progenies Fori Fructus Sicaginiensis. Anno 1919, denuo constitutum est nomine Fori Mercatorii Sicaginiensis. Radices Collegii Butyri et Ovorum Sicaginiensis ad saeculum undevicensimum extenduntur.

Collegium Butyri et Ovorum Sicaginiense primum duo genera pactorum commutavit: butyrum et ova. Per nonnulla autem decennia, in Forum Mercatorium Sicaginiense per gradus evolutum est, quod nunc pacta futurorum et optionum ad res plus quam quinquaginta spectantium commutat, a ventribus porcinis ad eurodollaria et indices bursarum.

Anno 2007, Forum Mercatorium Sicaginiense Collegium Commercii Sicaginiense emit, duas societates post plus quam saeculum coniungens.

Bibliographia
-------------

* Ashmen, Roy. 1973. *A Brief Institutional History of Price Determination for Wholesale Butter: Chicago Produce Exchange, 1874-1894 and Chicago Butter and Egg Board, 1894-1919.* College Park Terrae Mariae. OCLC 1435565.